Q.Həsənquliyev. Təşəkkür edirəm, cənab Sədr. Mən bu dəyişikliyə səs verəcəyəm. Amma təklif edərdim ki, – əvvəllər də bu məsələni qaldırmışam, – biz Mərkəzi Seçki Komissiyasının üzvlərinə də diplomatik pasport verək. Bir də bəzi vəzifəli şəxslərin bilirik ki, həyat yoldaşlarına da diplomatik pasportlar veririk, bu səbəbdən millət vəkillərinin də həyat yoldaşlarına diplomatik pasportların verilməsi məsələsini gündəmə gətirmək lazımdır. Düşünürəm ki, Oqtay müəllim, bunu müvafiq orqanlarla müzakirə eləsəniz, yaxşı olar.